
Årsberetning 2017.

Styret i Nittedal Orientering har siden årsmøtet i mars 2017 hatt følgende sammensetning:
Leder			Kristin Fleisje
Nestleder/arrangementsansvarlig	Tor Brenna
Styremedlem Kartansvarlig		Hans Trøan
Styremedlem Sportslig 			Christian Gløgård
Styremedlem Sosialt/kommunikasjon	Ane Hansen Kjenseth 


Det er gjennomført 4 styremøter.

Øvrige verv og grupper:
Materialforvalter:	Frode Olsen (fung)
Skautur`n:	Erik Kinsten og Erland Stalund (+ Martin Veastad)
Junior-Skautur`n: 	Per Iver Nordset
Revisor(er):	Tore Bredalen, Lene Colquhoun
Valgkomite:	Ble ikke valgt på årsmøtet.

Generelt
Nittedal Orientering har fortsatt en sunn og god økonomi, et godt fungerende tur-orienteringsopplegg, og en liten, men aktiv gruppe aktive løpere.
I juni arrangerte vi O-troll-samling for vår del av AOOK på Sørli. Dette samt gjennomføring av rekruttreningene tok mye oppmerksomhet frem til sommeren.
Det ble fra våren 2014 av satset frisk på trening for rekrutter. Denne satsingen har fortsatt de følgende år. Vi har hatt godt fremmøte på disse treningene.
Nyvinningen «Trollnatta» fra 2014 viste seg i 2017 å trekke enda flere deltagere og bli en enda større suksess enn de to foregående år. 
Pr 31.12 var det ca. xx betalende medlemmer.

Økonomi
Totalkapitalen var pr. 31.12.2017 kr 607 742. Den likviditetsmessige stillingen er tilfredsstillende.
[bookmark: _GoBack]I 2017 ble det et overskudd på kr 72 075,-



Trening og rekruttering

Rekruttering
Informasjon om klubbens ukentlige treninger, treningsgrupper, Ni-Nitti treninger og turorienteringstilbud går ut til alle 4-6 klassinger i bygda gjennom flyere som distribueres som ranselspost samt annonse i Varingen. Størrelsen på treningsgruppa er tilfredsstillende og bør danne et godt grunnlag for å rekruttere yngre løpere til å bli med på lokale arrangementer og løp utenfor Nittedal
Tirsdagstreninger
I løpet av 2017 har vi hatt totalt 66 registrerte utøvere på tirsdagstreningene i alderen 8-13 år. Av disse har 26 tilhørt gruppa 8-9 år og 40 gruppen fra 10-13år. Treningene har først og fremst hatt utgangspunkt fra Sørli, med noe variasjon i nærområdet. Deltagelsen er som tidligere år svært god før sommerferien med noe frafall på høsten. 
Trenere har vært Johannes Skaar, Hanne Staff, Marius Kurås Skram, Thomas Pettersen, Thomas Langbråten, Jan Arild Steen, Christian Gløgård og Bjørnar Valstad
Trening for ungdom
For ungdommer i alderen 14-17 år har klubben hatt 3 aktive løpere i sesongen 2017. Disse har deltatt i Hovedløpet i Skiorientering på Natrudstilen og Hovedløpet i orientering på Beitostølen i tillegg til at de jevnlig deltok i Trimtex-cup. Det har ikke vært noen regulær ukentlig trening for denne gruppa, men klubben har hatt et tilbud gjennom Ni-Nitti treningene.

Løpsdeltagelse
For løp registrert i Eventor (inkl Ni-Nitti) så har klubbens medlemmer hatt totalt 479 starter i 2017.

Resultater
Kun resultater fra mesterskap og hovedløp
Hovedløpet skiorientering
2	Simen Fritzner		H 15 Hovedløp (11)	
3	Herman Brunborg	H 16 Hovedløp (9)	
6	Arthur Brunborg	H 14 Hovedløp (9)	
Hovedløpet sprint
22	Arthur Brunborg	H14 (78)	
29	Herman Brunborg	H16 (66)	
40	Simen Fritzner		H15 (94)
Hovedløpet lang
7	Simen Fritzner		H15 (91)	
37	Arthur Brunborg	H14 (72)	
45	Herman Brunborg	H16 (61)	
Arrangementer
Skautur’n
Skautur’n ble arrangert på tradisjonelt vis med 72 poster på 3 kart: Skysethøgda, Sagerud-Sagtomta og Ravndalen. Det ble solgt tilsammen 130 konvolutter og 45 ekstra klippekort. Åpningsdagen på Jensrud var godt besøkt, og omtrent 30 personer tok poster. Kaffeposten var på bålplassen ved Romstjern og ble besøkt av omtrent 50 personer. Skauturgruppa består av Erik Kinsten og Erland Stalund. Martin Veastad har bistått med kart, postinntegning og trykk. Skauturgruppa har de senere årene manglet en person.

Juniorskautur’n
Juniorskautur’n benyttet Sagerud-Sagtomta kartet. Antall deltakere ble ikke registrert. Per Iver Nordseth har vært ansvarlig.

Stolpejakten
Stolpejakten hadde 2343 registrerte deltakere, som samlet gjennomførte over 85 000 stolpebesøk. Stolpejakt-gruppa har bestått av Per Iver Nordseth, Dagfinn Hoel, Dag Helland Pettersen og Martin Veastad. Opplegget arrangeres i samarbeid med Turlaget. Turlaget sto også for utdeling til de aller fleste bygdas husstander, på dugnad. Ifølge Dag Helland Pettersen ble ikke utdelingen på de få områdene O-laget hadde tatt på seg, gjennomført tilfredsstillende.
Sesongavslutningen for alle oppleggene, felles med Turlaget fylte Lillesalen på Flammen.

World Orienteering Day
World Orienteering Day (WOD) ble gjennomført for 6 av de 10 barneskolene i bygda, ved at de deltok på Stolpejakten, og meldte seg på WOD. De samme skolene deltok også på Skolekampen som vi arrangerte for Stolpejakten, med egne premier.

Klubben arrangerte O-troll samling for kretsens klubber tilhørende region 3. I overkant av 30 deltakere i alderen 10-12 deltok på de 4 øktene og overnattet på Sørli skole. Dessverre deltok ingen av klubbens egne utøvere.

Ni-Nitti-Nittedal treninger
Det ble gjennom sesongen 2017 arrangert 6 treningsløp Ni-Nitti.Nittedal som er et løpstilbud for alle i alle aldersgrupper. 

	Løp
	Sted
	Arrangør
	Deltagere

	Ni-Nitti trening 1
	Sagerud
	Tor 
	55

	Ni-Nitti trening 2
	Tumyrhaugen
	Tor/Tore
	30

	Ni-Nitti trening 3
	Spenningsby
	Martin
	14

	Ni-Nitti trening 4
	Sagerud
	Tor
	19

	Ni-Nitti trening 5
	Varingkollen
	Tore
	10

	Ni-Nitti trening 6 / 
	Høldippelen
	Mats 
	18


Talt ble 146 starter av 91 ulike personer som løp minimum et løp.
Trollnatta
Med Bjørnar Valstad som primus motor ble det arrangert Trollnatta med ca.600 deltagere fra Sørli.

Kartarbeid 
Under kartsamarbeidet med Gjerdrum o-lag er kartet Buvannet ferdigstilt. Det dekker også 4km2 i
Nittedal og følger ISOM 2017 kartstandard. 
Bård Natvig har synfart på dugnad kart fra Jensrud til Vågedammen. Kartet holder treningsløpstandard og
skal være ferdig rentegnet til 2018 sesongen starter.
Klubben har inngått en avtale med Veakart hvor formålet er at o-laget skal ha en jevn kartproduksjon av
høy kvalitet i årene framover.
Det er søkt om spillemidler for to nye kartprosjekter. Begge prosjektene skal utføres av Veakart og Martin
Veastad, der Martin sin del vil være dugnadsarbeid for klubben.
Prosjekt Ørfiske er planlagt ferdigstilt til høstsesongen 2019 og omfatter et område på ca 14 kvm2
Prosjekt Guritjernskollen er planlagt ferdigstilt i 2021 og omfatter et område på ca 18 kvm2
Martin Veastad leder kart- og miljørådet i Oslo og Akershus orienteringskrets."  I tillegg er han klubbens representant i FriNI.
Materiell 
Nittedal Orientering har komplett utstyr for å arrangere løp med elektronisk tidtaking ( EKT), dvs EKT-brikker (ca 60 skolebrikker), EKT-postenheter (40 stk. montert på bukk + 5 startenheter), postflagg (50) og 3 stk avlesningsenheter MTR. 
Vi har også bl.a. følgende: 
start- og målsegl. 
eTime lisens er innkjøpt (men vi trenger en fast PC til å kjøre det på).
Lagstelt (tunneltelt med 2 seksjoner) kjøpt i 2012.
Vi har diverse utstyr, f.eks. maskin til forsegling av plastposer, plastposer A3/A4

.
Annet
Medlemsregister og distribusjonslister for e-post.
Idrettslag er pålagt å ha elektronisk medlemsoversikt. Styret har i ulike kanaler oppfordret alle medlemmer til å registrere seg via MinIdrett og melde seg inn i klubben via dette grensesnittet.  Hver enkelt oppdaterer da sine opplysninger og klubben kan hente ut riktige mailadresser til distribusjonslister.
 

Hjemmesider og Facebook
Vi byttet i 2015 plattform for hjemmesidene våre fordi den gamle skulle fases ut. Løsningen vi har valgt ble anbefalt av idrettens organisasjoner.  Vi har erfart at mail ikke er den mest effektive kanalen for å informere ungdommen, vi har derfor opprettet en gruppe på Facebook for å nå spesielt disse. Denne gruppa er åpen for alle aldersgrupper. 
Det er også laget en egen gruppe beregnet for informasjon om rekruttreninger og annen informasjon til rekrutter og deres foreldre.
Det var styrets intensjon ved starten på året å få laget en informasjonsstrategi for klubben.  Det har ikke blitt gjort, men noen prinsipper står i utkastet til organisasjonsplan og det  må jobbes videre med detaljering av denne gjennom neste styreperiode.

